钦定古今图书集成/明伦汇编/闺媛典/第190卷 > 吴如恒妻童氏
## 钦定古今图书集成/明伦汇编/闺媛典/第190卷 > 吴如恒妻童氏

按《武昌县志》：“童氏，江夏名族女。年十七，适吴如恒。甫
及期，生子士贵。如恒亡，父母以氏少艾，家贫无依，欲
夺其志。氏断发，挹沟中秽汁食之以自誓。父母知其
难，强听之。自是屏迹门内，与一老婢纺绩度日。士贵
长能文，生大昌，而士贵以痘死，氏境愈穷，而志益固，
听其媳改适，自育其孙成立。孀居六十馀年，荜门圭”
窦，虽族子侄不闻其声。乡人言及童寡妇者，无不悚然起敬。年八十终。